b"\n_START_ARTICLE_\nDylan in Cole Sprouse\n_START_SECTION_\nZgodnje \xc5\xbeivljenje\n_START_PARAGRAPH_\nSprouseva sta bila rojena v Arezzu, Italija, ameri\xc5\xa1kim star\xc5\xa1em Matthewu Sprouseu in Melanie Wright, ki sta takrat pou\xc4\x8devala angle\xc5\xa1\xc4\x8dino v eni izmed italjanskih osnovnih \xc5\xa1ol. Dylan je dobil ime po pesniku Dylanu Thomasu, Cole, ki je 15 minut mlaj\xc5\xa1i, pa po pianistu in pevcu jazza, imenovanem Nat King Cole. \xc5\xa0tiri mesece po njunem rojstvu se je dru\xc5\xbeina preselila nazaj v Zdru\xc5\xbeene dr\xc5\xbeave Amerike, tako da sta fanta odra\xc5\xa1\xc4\x8dala v Long Beachu, Kalifornija, mestu kjer sta v otro\xc5\xa1tvu \xc5\xbeivela tudi Melanie in Matthew. Zakonca Sprouse sta se razvezala leta 1997.\n_START_SECTION_\nKariera\n_START_PARAGRAPH_\nPo komentiranju njune babice Jonine Booth Wright, ki je bila u\xc4\x8diteljica drame, sta brata za\xc4\x8dela igrati pri starosti \xc5\xa1est mesecev. Najprej sta se pojavila za nekaj sekund v reklami za toaletni papir, pozneje pa tudi v nekaj filmih. Kot mnogi indenti\xc4\x8dni dvoj\xc4\x8dki sta tudi ta dva marsikje igrala eno in isto osebo, na primer v Grace Under Fire, kjer sta oba igrala Patricka Kellyja. Leta 1999, torej pri starosti 7 let, sta se prvi\xc4\x8d pojavila v enemu izmed znanih filmov: Big Daddy. V za\xc4\x8detku leta 2000 se pojavita v seriji The Nightmare Room in That '70s Show, kot tudi v MADtv. Med letoma 2002 in 2003 se pojavita v I Saw Mommy Kissing Santa Claus in Just for Kicks. Po tem sta bila izbrana za igranje v seriji Paglavca v hotelu, kjer igrata dvoj\xc4\x8dka Zacka (Dylan) in Codyja (Cole). Tako sta dvoj\xc4\x8dka leta 2005 postala znana predvsem najstnikom.\n_START_SECTION_\nOsebno \xc5\xbeivljenje\n_START_PARAGRAPH_\nGlede na intervju z Mad Kids revijo, brata Sprouse kljub temu, da sta se v Italiji rodila, ne znata povedati besede po italijansko, \xc4\x8deprav nekateri viri trdijo druga\xc4\x8de. Brata u\xc5\xbeivata v ko\xc5\xa1arki, bordanju in surfanju, rada pa tudi ri\xc5\xa1eta in pi\xc5\xa1eta za stripe. Njuni na\xc4\x8drti za prihodnost pa se razlikujejo: Dylan bi \xc5\xa1el rad na igralski kolid\xc5\xbe, medtem ko Cole na\xc4\x8drtuje potovanje po Evropi skupaj s svojimi prijatelji.\n_START_SECTION_\nDiskografija\n_START_PARAGRAPH_\n2005 - A Dream Is a Wish Your Heart Makes v DisneyManii 4"